2001太空漫游（电影）

《2001太空漫游》（英语：2001: A Space Odyssey）是一部1968年由斯坦利·库布里克执导个美国科幻电影。库布里克受到了亚瑟·克拉克个短篇小说《》个启发，并搭克拉克合作完成了剧本。影片上映后弗久，克拉克出版了同名小说。

虽然箇部电影评价弗哪能好，伊依然获得仔1968年北美顶高个票房，勒拉伊一年捞到4项奥斯卡奖提名，拿着最佳视觉效果奖。1991年，箇部电影因为“文化上，历史上搭审美上个重要价值”畀美国国家电影保护局收藏起来。

 影评 
因为箇部电影有震撼力个画面，真实貤特别个效果搭仔远远领先时代个环境音响，伊是一部好从弗同角度解释个电影，有交交关关专业影评人、业余作家甚至科幻迷提出自家个解释。

 续集同改编 
导演库布里克呒没想过拍《2001太空漫游》个续集（摘錄自《2001: 攝製未來》“2001: Filming the Future” 皮爾斯·畢卓尼 Piers Bizony著；）。必过，小说原著作者克拉克写出三部续集，当中一部也畀改编成电影。

 小说 
克拉克继续写仔三部续集小说。头一部畀拍成电影，挺下来两部暂时还呒没上大萤幕个可能性。

 《2010太空漫游》（2010: Odyssey Two，1982年）
 《2061太空漫游》（2061: Odyssey Three，1987年）
 《3001太空漫游》（3001: The Final Odyssey，1997年）

 电影 
一部1984年上映个电影：“2010: The Year We Make Contact”，中文名字起了只《威震太阳神》，是从克拉克1982年发表个小说《2010太空漫游》（2010: Odyssey Two）改编过来个。

 漫画 
漫威漫画公司勒拉1976年，连载十個号头个漫画版《2001太空漫游》。箇部漫画是漫画家杰克·科比独立编绘个，故事灵感搭仔背景设定来自电影版搭原著小说个剧情。

 参考文献